ANEXA nr. 2 la CAIETUL DE SARCINI

Modalitatea de atribuire a acordului-cadru și

de reofertare pentru fiecare litigiu în parte

**Pentru fiecare lot în parte, criteriul de atribuire este prețul cel mai scăzut.**

# ****Etapa I**** – Evaluarea îndeplinirii cerințelor minime

În prima etapă a procedurii autoritatea contractantă va proceda, prin comisia de evaluare, la verificarea îndeplinirii de către ofertanți a cerințelor minime din caietul de sarcini, pentru fiecare lot în parte.

# ****Etapa II**** – Stabilirea clasamentului

În a II-a etapă a procedurii, autoritatea contractantă va proceda, prin comisia de evaluare, la verificarea propunerilor financiare și la stabilirea clasamentului, pentru fiecare lot în parte.

Pentru fiecare lot în parte, Oferta financiară va fi prezentată sub formă de **tarif/oră-om**, pe tip de activități prestate: documentare, redactare și reprezentare, indiferent de nivelul de experiență al avocaților ce vor presta activitățile.

Pentru fiecare lot în parte, în vederea stabilirii clasamentului, comisia de evaluare va proceda la determinarea mediei aritmetice a tarifelor ofertate, respectiv:

Tma = (Tdoc+Tred+Trep)/3

Tma = tariful mediu calculat ca medie aritmetică a celor trei tarife ofertate

Tdoc = tarif documentare /oră-om, exprimat în Euro fără TVA

Tred = tarif redactare/oră-om, exprimat în Euro fără TVA

Trep = tarif reprezentare/oră-om, exprimat în Euro fără TVA

Clasamentul se va întocmi în ordine crescătoare a Tma - tarifului mediu calculat ca medie aritmetică a celor trei tarife ofertate (Tdoc, Tred, Trep).

În cazul în care doi sau mai mulți ofertanți vor obține același Tma, acordul-cadru se va încheia cu toți ofertanții care se vor clasa pe primele 4 locuri în clasament.

**NOTĂ:**

Acest algoritm de calcul este folosit pentru stabilirea clasamentului, pentru fiecare lot în parte.

În cadrul acordului-cadru vor fi preluate cele 3 tarife orare ofertate de primii 4 clasați, pe tip de activități prestate: documentare, redactare și reprezentare, indiferent de nivelul de experiență al avocaților ce vor presta activitățile, acestea fiind tarife maxime pe care, în cadrul etapei a II-a de reofertare, operatorul economic nu le va putea depăși.

În situația în care, în cadrul etapei de reofertare, operatorul economic va depăși tarifele orare ofertate din acordul-cadru, oferta sa va fi considerată inacceptabilă.

# ****Etapa III - Reofertare pentru fiecare litigiu în parte****

Acordarea mandatelor de reprezentare se va face prin reluarea competiției așa cum este descris în continuare.

**Elementul ce face obiectul reofertării este prețul contractului obținut prin înmulțirea tarifului/oră-om (pe fiecare tip de activitate: documentare, redactare și reprezentare) cu numărul de ore-om estimat în scenariul maximal de soluționare a litigiului pentru fiecare activitate/etapă de soluționare a litigiului, conform exemplului din tabelul de mai jos:**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tarif documentare (Tdoc)** | | | **........** | | | **fără TVA** | |  |  |  | | |  | | |  | |
| **Tarif redactare (Tred)** | | | **........** | | | **fără TVA** | |  |  |  | | |  | | |  | |
| **Tarif reprezentare (Trep)** | | | **........** | | | **fără TVA** | |  |  |  | | |  | | |  | |
|  |  |  | |  | |  |  | |  | |  | | |  | | |
| **Nr. crt.** | **Etape procedurale estimate de ofertant pentru scenariul maximal** | **Strategie propusă de ofertant pe baza infornațiilor furnizate de autoritatea contractantă** | | **Număr ore-om docu-ment-tare** | | **Număr ore-om redac-tare** | **Număr ore-om repre-zen-tare** | | **Costuri totale servicii de asistență și reprezentare juridică**  **EURO/USD fără TVA** | | | | | | | |
| 0 | 1 | 2 | | 3 | | 4 | 5 | | 6 (3 x Tdoc) | | 7 (4 x Tred) | | | 8 (5 x Trep) | | |
| 1 |  |  | |  | |  |  | |  | |  | | |  | | |
| 2 |  |  | |  | |  |  | |  | |  | | |  | | |
| 3 |  |  | |  | |  |  | |  | |  | | |  | | |
| … |  |  | |  | |  |  | |  | |  | | |  | | |
| … |  |  | |  | |  |  | |  | |  | | |  | | |
| … |  |  | |  | |  |  | |  | |  | | |  | | |
| **TOTAL** | | | | |  |  |  | |  | | |  | | |  | |
| **VALOARE TOTALĂ Scenariu maximal (EURO/USD fără TVA) \*** | | | | | | | | |  | | | | | | | |

***\*Această valoare este elementul ce face obiectul reofertării.***

**3.1. Transmiterea invitațiilor**

**În această etapă autoritatea contractantă transmite către prestatori o invitație la reofertare.**

**Invitația de participare va cuprinde cel puțin următoarele informații:**

1. **Obiectul mandatului de reprezentare;**
2. **Perioada în care prestatorii pot consulta documentele/informațiile pe care le deține autoritatea contractantă** la momentul constituirii litigiului**;**
3. **Data limită până la care se vor putea depune ofertele.**

În această etapă, prestatorii semnatari ai acordului-cadru pot supune aprobării autorității contractante, doar pentru litigiul care face obiectul reofertării, înlocuiri ale unuia/mai multor avocați din Lista avocaților propuși – Anexa nr. 5 la acordul-cadru, în condițiile prevăzute în Caietul de sarcini.

**3.2. Modalitatea de desfășurare a etapei de reofertare**

**3.2.1 Invitația de participare**

Prestatorii semnatari ai acordului-cadru primesc invitația de participare la etapa de reofertare și toate informațiile pe care le deține autoritatea contractantă la momentul constituirii litigiului.

**3.2.2 Declarație absență conflict interese**

Prestatorii vor transmite autorității contractante, în termen de 5 zile lucrătoare, o declarație că nu se află în situații de conflict de interese.

**3.2.3 Propunerea financiară**

În cazul în care nu sunt în situație de conflict de interese, prestatorii vor transmite, într-un termen ce nu poate fi mai mic de 10 zile de la transmiterea invitației la reofertare, o propunere financiară de soluționare a litigiului ce face obiectul reofertării, elaborată pe baza informațiilor furnizate de autoritatea contractantă, având în vedere un scenariu maximal care va include toate etapele posibile ce pot fi anticipate a interveni în soluționarea unui litigiu de acest tip.

La întocmirea propunerii financiare se va utiliza formularul editabil pus la dispoziție de autoritatea contractantă, introducându-se toate informațiile solicitate, respectiv cel puțin: tariful/oră-om ofertat (**pe fiecare tip de activitate: documentare, redactare și reprezentare)**, activitățile/etapele ofertate și efortul maxim estimat exprimat în ore-om pentru fiecare etapă.

Autoritatea contractantă așteaptă din partea ofertanților cu experiență dovedită în soluționarea unor litigii similare, o estimare exhaustivă a efortului implicat de soluționarea litigiului, urmând ca în etapa de implementare să se factureze / deconteze serviciile efectiv prestate în funcție de evoluția propriu-zisă a litigiului. Astfel, la întocmirea propunerii financiare, ofertantul trebuie să prevadă cât mai pesimist efortul potențial implicat și etapele de implementare ce pot apărea pe parcursul litigiului.

**3.3. Desemnare câștigător**

**Propunerea financiară se calculează prin înmulțirea tarifului/oră-om (pe fiecare tip de activitate: documentare, redactare și reprezentare) cu numărul de ore-om estimat în scenariul maximal de soluționare a litigiului pentru fiecare activitate/etapă de soluționare a litigiului.**

Va fi declarată câștigătoare oferta cu cea mai mică valoare a propunerii financiare, determinată conform algoritmului de mai sus.

Un prestator nu poate primi mai mult de 2 mandate pe durata acordului-cadru atribuit în cadrul acestei proceduri de achiziție.

***Notă:***

*Prin semnarea acordului-cadru, prestatorii sunt de acord cu modul de acordare a mandatelor de reprezentare. Semnatarii acordului-cadru nu pot formula contestații în etapa de reofertare decât dacă se constată erori de calcul.*

**4. Alte informații**

# 4.1. Ca urmare a acordării mandatului de reprezentare, în baza unei propuneri de activități venite din partea prestatorului, cu asocierea unui număr de ore-om pentru acestea, se semnează acte adiționale pentru fiecare exercițiu bugetar în parte. Acestea constituie angajamentele legale în baza cărora se vor face plățile. În funcție de constrângerile bugetare, autoritatea contractantă va putea opta pentru încheierea de acte adiționale pentru perioade mai scurte de un an.

**4.2.** Orele estimate pot fi compensate între activitățile procedurale cu informarea prealabilă a beneficiarului, dacă tariful este unitar pentru toate tipurile de activități (documentare/redactare/reprezentare).

În cazul în care tariful activității din care se iau orele este mai mare, la decontare se va tarifa contravaloarea activității unde au fost alocate orele respective.

În cazul în care tariful activității din care se iau orele este mai mic, la decontare se va păstra tariful orelor mai mic.

Scenariul maximal va cuprinde totalul orelor estimate, aferente activităților procedurale. Astfel, compensarea între activități va putea fi efectuată doar înainte de depășirea numărului de ore estimat pe fiecare activitate din scenariu. De asemenea, se menționează că orice compensare trebuie identificată și solicitată către Ministerul Finanțelor înainte de emiterea facturilor de onorarii.

**4.3.** În cazul în care se va ajunge la depășirea numărului maxim de ore estimat în scenariul maximal din propunerea financiară, beneficiarul va deconta doar 50% din numărul de ore-om suplimentare. În acest sens, se vor prezenta documente justificative cu privire la apariția situațiilor care nu au putut fi anticipate la momentul reofertării și care au condus la depășirea numărului de ore-om din scenariul maximal, precum și documente justificative pentru costurile generate de aceste situații.